**Factcheck.kz**

*2021 жылғы 20 мамырдағы* *№ F-0502 хатқа*

Қазақстан Республикасы Ауыл шаруашылығы министрлігі (бұдан әрі – Министрлік) тұқым шаруашылығы бойынша ақпарат беруге қатысты жоғарыда көрсетілген хатты қарастырып, келесіні хабарлайды.

*Селекциялық-тұқым шаруашылығына қарасты сорттар мен гибридтердің, түрлі дақылдар тұқымдарының жалпы көрсеткіштен қаншасы шет елден әкелінгені туралы ақпарат беруге қатысты бірінші мәселе бойынша*

Қазақстан Республикасының Қаржы министрлігі Мемлекеттік кірістер комитетінің және Қазақстан Республикасының Стратегиялық жоспарлау және реформалар агенттігі Ұлттық статистика бюросының деректеріне сәйкес 2020 жылға арналған жөніндегі жылы 153 мың тонна тұқым, оның ішінде дәнді дақылдар – 131 мың тонна *(бидай – 124,4 мың тонна, арпа – 3,3 мың тонна, сұлы – 0,3 мың тонна және т.б.)*, майлы дақылдар – 15 мың тонна *(күнбағыс – 5,1 мың тонна, мақсары – 8,8 мың тонна, рапс –0,5 мың тонна және т. б.)*, мал азықтық – 0,3 мың тонна, картоп – 5 мың тонна импортталды.

Облыстық ауыл шаруашылығы басқармаларының деректері бойынша 2020 жылы республика бойынша шетелдік селекцияның егілген тұқым сорттарының үлесі 46%-ды, отандық – 51,2%-ды және бірлескен – 2,9%-ды құрады.

*Қазақстандық тұқымдарға қатысты қандай іс-шаралар атқарылып жатқаны туралы ақпаратқа қатысты екінші мәселе бойынша*

Тұқым импортының үлесін төмендету мақсатында мынадай шаралар қолданылады.

Тұқым шаруашылығы саласын одан әрі дамытуды қамтамасыз ету үшін 2020 жылы тұқым шаруашылығын субсидиялау тетігі жетілдірілді.

Осылайша, отандық бастапқы тұқым шаруашылығын дамытуды ынталандыру мақсатында элиталық тұқым өсіру шаруашылықтарына олардың құнын 70% өтеу жолымен бірегей тұқымдарды субсидиялау қайта басталды.

Отандық тұқым өндірушілердің материалдық-техникалық базасын қазіргі заманғы техникамен жаңғырту, тұқым тазалау кешендері мен тұқым дайындау желілерін салуды және реконструкциялауды ынталандыру үшін 2019 жылдан бастап инвестициялық субсидиялау шеңберінде Еуропа елдері өндірген селекциялық-тұқым шаруашылығы техникасын және тұқым тазалау-сұрыптау жабдығын сатып алуды субсидиялау енгізілді.

2020 жылдан бастап инвестсубсидиялау қағидаларына ТМД елдері мен Украинада өндірілген тұқым тазалау-сұрыптау жабдықтарын субсидиялауды қамтитын өзгерістер енгізілді, сондай-ақ жеміс-жидек дақылдары бойынша оригинаторларды қолдау үшін жеміс-жидек дақылдары мен жүзімнің көпжылдық екпелері аналықтарын отырғызу техникасын сатып алу енгізілді (25%).

Сонымен қатар, тұқым өндірушілерді қолдау:

- ғылыми және ғылыми-техникалық қызметті бағдарламалық-нысаналы қаржыландыру;

- минералдық тыңайтқыштардың (органикалық тыңайтқыштарды қоспағанда) құнын субсидиялау);

- пестицидтердің, биоагенттердің (энтомофагтардың) құнын субсидиялау);

- су беру қызметтерінің құнын субсидиялау бағдарламалар аясында жүзеге асырылады.

269 «Ғылыми ұйымдарды жаңғырту үшін «Ұлттық аграрлық ғылыми-білім беру орталығы» КЕАҚ (бұдан әрі – «ҰАҒБО» КЕАҚ) жарғылық капиталын ұлғайту» бюджеттік бағдарламасы бойынша 2 жыл ішінде (2018-2019 жж.) «ҰАҒБО» КЕАҚ 12 еншілес ұйымы үшін жалпы сомасы 12,2 млрд. теңгеге 1 163 бірлік ауыл шаруашылығы техникасы мен жабдығы сатып алынды, оның ішінде 2018 жылы 3,9 млрд. теңгеге 165 бірлік ауыл шаруашылығы техникасы, 2019 жылы 8,3 млрд. теңгеге 998 бірлік ауыл шаруашылығы техникасы мен жабдықтары сатып алынды.

Әзірленіп жатқан Қазақстан Республикасының агроөнеркәсіптік кешенін дамыту жөніндегі 2021-2025 жылдарға арналған ұлттық жоба шеңберінде «Материалдық-техникалық базаны жаңғырту жолымен аграрлық ғылыми ұйымдарды, тәжірибелік және базалық шаруашылықтарды дамыту» іс-шарасы көзделген, ол ҒЗИ базасында қазіргі заманғы селекциялық орталықтар құру және оларды ауыл шаруашылығы техникасымен жарақтандыру үшін тиісті қаржыландыруды көздейді.

Қазіргі уақытта Министрлік «ҰАҒБО» КЕАҚ-пен бірлесіп Өсімдіктер мен жануарлардың генетикалық ресурстарының ұлттық банкін құру жөніндегі жол картасының жобасын пысықтауда

Бұдан басқа, 2021-2023 жылдарға арналған бағдарламалық-нысаналы қаржыландыру бағдарламасына гендік қорды сақтау және ауыл шаруашылығы дақылдарының селекциясы мен тұқым шаруашылығын дамыту жөніндегі зерттеулерге бағытталған зерттеулерді енгізу мәселесі пысықталуда.